Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: A kutatási anyagot a 7/2001. (I. 17.) FVM rendelet ... §-a értelmében importálják Magyarországra / szállítják Magyarországon belül1
Paragraph Index: 1505

1. A Citrus L., Fortunella Swingle, Poncirus Raf. növények és hibridjeik, a termés és a vetőmagvak kivételével 1.1. A növényanyagot, a minisztérium által kiadott módszertani kézikönyvben meghatározott irányelvek alapján, megfelelő terápiás eljárásának kell alávetni. 1.2. Az 1.1. pont szerint elvégzett terápiás eljárás után a teljes növényanyagot tesztelni kell. Valamennyi növényanyagot (ideértve a tesztnövényeket is) engedélyezett telephelyen kell tartani, az I. pontban meghatározott zárlati feltételek mellett. A zárlat hatósági feloldására engedélyezett növényanyagot normál vegetatív fejlődési ciklust előidéző feltételek között kell tartani. A kutatási anyagot valamennyi e rendeletben felsorolt károsító által okozott tünetek megfigyelése céljából érkezéskor, majd azt követően a tesztelés alatt megfelelő időközönként vizuális vizsgálatnak kell alávetni. 1.3. Az 1.2. pont alapján a növényanyagot az alábbi eljárás szerint kell a károsítóra tesztelni és azonosítani: 1.3.1. A teszteléshez megfelelő laboratóriumi módszert, és ha szükséges, indikátornövényeket kell alkalmazni, ideértve a Citrus sinensis-t (L.) Osbeck, C. aurantifolia-t Christm. Swing, C. medica-t L., C. reticulata-t Blanko és a Sesamum-ot L., annak érdekében, hogy legalább az alábbi károsítókat ki lehessen mutatni:

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes